**A társadalomismeret fakultáció**

**Cél:** 1.Középszintű érettségire való felkészítés a „Társadalomismeret, állampolgári és gazdasági ismeretek” tantárgyból.

2. Felvételire való felkészülés az 1. számú mellékletben szereplő szakokra

**Órakeret:** Az intézmény a szabadon tervezhető órakeretéből biztosítja ezt a lehetőséget. Ez heti 2-2 órát jelent a 11. és 12. évfolyamon (72 + 62 óra) és a középszintű projektmunkák elkészítéséhez a konzultációs lehetőséget.

**Emelt szintű érettségi:** A tanuló szabadon dönthet az emelt szintű érettségi választása mellett is.

**Munkaformák:**

* önálló információgyűjtés, feldolgozás, rendszerezés
* tanulói kiselőadás
* vita
* szituációs játékok
* adatsorok, táblázatok elemzése
* megfigyelések, ismeretek szakszerű elmondása, írásbeli és rajzos rögzítése;
* különböző információs anyagokban (folyóiratok, szakkönyvek, lexikonok) való tájékozódással, forráselemzéssel;
* problémamegoldó gondolkodásban való jártasság a problémák, a törvényszerűségek felismerése, döntéshozatal;
* projekttervezés, megvalósítás
  + ötletbörze;
  + projekttervezési módszerek elsajátítása, ehhez kapcsolódó szoftverek megismerése;
  + erőforrások tervezése;
  + részfeladatok időrendi meghatározása;
  + elkészült produktumok prezentálása, különböző prezentációs módszerek alkalmazásával.

Projekttémák: Üzleti terv

Iskolai témahéthez kapcsolódó projekt

Saját ötlet kidolgozása, megvalósítása

Érettségi témakör feldolgozása

**A fejlesztendő attitűdök:**

másokra figyelés, együttműködés, nyitott kommunikáció, problémamegoldás, kritikai szemlélet.

**Tematika: A 2.számú mellékletben**

1. **számú melléklet**

**Társadalomismeret (és egy másik tantárgy) érettségivel**

**elérhető alapszakok a felsőoktatásban**

**2018-tól**

**Bölcsészettudományi képzési terület**

* közösségszervezés
* néprajz (csak magyar nyelv és irodalommal)
* történelem (csak emelt szintű történelemmel)

**Jogi képzési terület**

* igazságügyi igazgatási
* munkaügyi és társadalombiztosítási igazgatási

**Pedagógus képzési terület**

* csecsemő és kisgyermeknevelő

**Társadalomtudományi képzési terület**

* informatikus könyvtáros
* kommunikáció és médiatudomány
* nemzetközi tanulmányok
* politikatudomány
* szociálpedagógia
* szociológia

1. **számú melléklet**

**Társadalomismeret, állampolgári és gazdasági ismeretek” tantárgyból fakultáció tematika**

**11. évfolyam**

***Gazdasági ismeretek***

*1. Bevezetés, közgazdaságtani alapfogalmak*

Mit jelent gazdálkodni? Gazdasági és pénzügyi alapfogalmak. A gazdasági gondolkodás történelmi áttekintése.

Gazdasági mechanizmusok.

Szereplők és kapcsolatok a piacgazdaságban. Vegyes gazdaság.

*2. A pénz, a pénzpiac működése*

Pénztörténet. A pénz szerepe, funkciói

A családi költségvetés. A háztartások gazdálkodása.

Pénzügyi céljaink, pénzügyi életpálya-tervezés

Korszerű pénzkezelés

A megtakarítástól a befektetésig

A befektetésekhez kapcsolódó pénzügyi számítások

Hitelek. Hitelekhez kapcsolódó pénzügyi számítások.

Biztosítások, nyugdíj

Pénzintézetek és tevékenységük. Monetáris politika, a MNB szerepe a gazdasági életben.

Munkaadók és munkavállalók.

Pénz vagy tőke? Hogyan keressünk pénzt?

A munkaerő, mint termelési tényező a gazdálkodás folyamatában. Munkaerő-piaci kilépés.

A vállalkozó, mint termelési tényező. Vállalkozói készségek, tulajdonságok.

*3. Vállalkozások világa. Projekttervezés*

Üzleti vállalkozás jellemzői

Vállalkozások szervezeti formái

Az üzleti terv: az ötlettől a megvalósításig. Projekttervezés

Pénzügyi tervezés

Marketing

Üzleti tervek prezentációja

A kormányzat szerepe a gazdaságban

A kormányzat szerepe a piacgazdaságban. Vegyes gazdaság.

*4. A gazdasági körforgás. Az állami költségvetés. Adópolitika*

Gazdasági mutatók. Konjuktúraciklusok

Az állam gazdasági szerepének liberális, baloldali és konzervatív értelmezése.

Az Európai Unió fő gazdaságszervező elvei.

Nézetek az Európai Unió gazdasági egységesedéséről. Konvergencia-programok

*5. Globális problémák*

*6. Ökológia, ökonómia*

**12. évfolyam**

***TÁRSADALOMISMERET***

***Társadalomismeret***

***Egyén és közösség:***

*Különböző kultúrák emberképe*

*A szocializáció alapvető közegei: család, iskola, kortárscsoport, média*

*Sztereotípia és előítélet*

*A világ vallásai*

*Társadalmi együttélési szabályok*

*A gyermekek jogai, diákjogok és kötelességek*

*Mentálhigiénés problémák és beilleszkedési zavarok a felnőtté válás életszakaszában*

***A társadalmi viszonyok:***

*A család fogalma és funkciói*

*Az iskolai tudás jellegének átalakulása*

*Fogyasztói magatartás*

*A roma népesség helyzetének sajátosságai*

*Demográfiai viszonyok a mai Magyarországon*

*Közösségi szolgálat, önkéntesség*

*Tömegjelenségek: a média hatása*

***Állampolgári ismeretek***

***Jogi alapismeretek:***

*Az alapvető emberi jogok, állampolgári kötelességek*

*A hatalommegosztás elve*

*A magyarországi törvényhozó hatalom rendszere*

*A bíráskodás rendszere Magyarországon*

***Intézményrendszer:***

*A helyi önkormányzatok szervezete és működése*

*Az Európai Unió kialakulása és alapintézményei*

***Ügyek intézése:***

*Állampolgári dokumentumok*

***Jelenismeret***

***Az életmód:***

*A gazdasági növekedés dilemmái*

***Kultúra és globalizáció:***

*A globalizáció folyamata*

***A növekedés határai:***

*A technikai civilizáció és a gazdasági növekedés hatása a természeti környezetre*

**3. számú melléklet**

**Társadalomismeret, állampolgári és gazdasági ismeretek tantárgyból középszintű érettségi projektmunka követelményei, elkészítésének menete**

A témakörök és azok kidolgozásának módja megjelenik minden év decemberében az OH hivatalos oldalán. Erről a tanulók tájékoztatást kapnak a gimnáziumban is.

**1.**  **Cím:**

• nem ugyanaz, mint a téma; ötletes, találó, figyelemfelkeltő

**2**. **Dolgozat**

a. **Írásos dolgozat típusú projekt**

o hagyományos házi dolgozat

o esszét,

o esettanulmányt,

o dokumentumelemzést,

o szociológiai jellegű interjút,

o kérdőíves felmérés elemzését, értékelést,

o publicisztikai típusú riportot,

Az írásos vizsgamunka terjedelme:

• 12-es betűmérettel,

• másfeles sortávolsággal,

• kb. 10-12 oldal.

• margók tükrözése (belső 2,8 cm, külső 2,2 cm, alsó és felső 2,5 cm; kötésmargó 0,6 cm)

• Times New Roman betűtípus

b. Képi vagy elektronikus ismeretterjesztő információ-forráson alapuló projekten érjük az audiovizuális produktumot,

• kisfilmet,

• egyéb audiovizuális interjút, riportot,

• fotósorozatot,

• faliújságon tematikus képsorozatot,

• faliújság-sorozatot.

A projekt terjedelme akkor felel meg a vizsga elvárásainak,

• ha az iskolarádió, illetve televízió részére készített műsor legalább 3-5 perc terjedelmű, a műsorsorozat 3-5 részből áll,

• a film legalább 5-20 percnyi,

• a fotósorozat – bármilyen megjelenési formában vagy adathordozón – legalább 10-15 képből áll.

A projekt elbírálásának feltétele, egy 1-3 oldalas kísérő szöveg mellékelése a témával kapcsolatos részfeladatok, illetve a téma feldolgozásának eredménye

• Probléma felvetés, elméleti ismeretek, háttér információk

• Interjú/riport alanyok bemutatása

• A feltett kérdések

• Következtetések, összegzés a végén

• Irodalomjegyzék, források (az internetes forrásoknak a pontos helyét kell bemásolni pl.: http://dload.oktatas.educatio.hu/erettsegi/nyilvanos\_anyagok\_2015majus/tarsism\_utmutato\_projekthez\_2015maj.pdf)

Munkanapló itt is kötelező.

**3.** **Munkanapló**

Ebben röviden le kell írnia (személyes élmények)

• a feladatválasztással kapcsolatos motivációkat,

• a munkája során felmerült problémákat, kérdéseket, tapasztalatokat,

• a projektmunka készítése során alkalmazott módszereket,

• a döntési helyzeteket, az esetleges akadályokat és ezek megoldását,

• a feladatmegoldás során tapasztalt személyes élményeket.

• Excel-táblázat formátumban az elvégzett munkát és az arra fordított időt, amely összesen min.30 óra.

**4.** **Portfólió**

A projektkészítés közben készült

• jegyzeteket,

• vázlatokat,

• nyersváltozatot,

• meghívókat,

• fényképeket

• bármilyen más a vizsgázó által kiválasztott dokumentációt a vizsgázó portfolióba rendezi. A portfolió az elkészült projektmunka mellékletét képezi.

**5.** **Konzultáció**

Minimum 3 konzultáció a tanárral

**6.** **Projektmunka leadása**

Az elkészült munkát a vizsgázónak legkésőbb az írásbeli vizsgaidőszak kezdetéig kell beadnia a vizsgát szervező intézményben, és azt a továbbiakban írásbeli vizsgadolgozatként kell kezelni.

**7. Az értékelés szempontjai**

A projektkészítés folyamatának (30 pont) értékelési szempontjai:

A vizsgázó önálló részvétele a projektkészítésben 2 pont

- önálló témafeldolgozás

A konzultációkon való aktív részvétel 4 pont

- konzultációkon való aktív részvétel

- pontos felkészülés az elemzés,

- értékelés,

- összegzés elkészítéséhez

Információk kezelése, probléma-felismerés, problémamegoldás képessége, széles körű alkalmazási ismeretek 14 pont

- munkanapló folyamatos vezetése

- portfolió bemutatása

- hipotézis vagy célkitűzés írásban való megfogalmazása, témaválasztás indoklása

- munka ütemezésére vonatkozó tervezet készítése

- konzultációkon megbeszélt határidők betartása

- nyersváltozat, illetve részfejezet elkészítése

● Nyelvi kultúra, kommunikáció, értő olvasás, szövegalkotás 10 pont

- személyes élmények megfogalmazása a konzultációk alkalmával és a munkanaplóban

- a konzulenssel és más érintett személyekkel való jó együttműködés

- a szakirodalom megértése, értő feldolgozása

- a munkanapló, a tervezet tartalma logikusan felépített, nem tartalmaznak súlyos nyelvtani, nyelvhelyességi vagy helyesírási hibákat

Az egyes műfajcsoportokba tartozó projektmunkák tartalmáért járó 50 pont megítélése az alábbiak szerint történik:

Az írásos dolgozat tartalmi követelményének hibátlan teljesítésével maximum 50 pont adható.

A képi vagy elektronikus ismeretterjesztő információ-forráson alapuló projekt tartalmának értékelésekor a mellékelt írásos mű (10 pont) és a kész vizsgamunka (40 pont) együtt számít.

**8. A projektmunka elkészítésének ajánlott menete**

a téma kiválasztásához szükséges (esetleges) megbeszélés

a téma kiválasztása után hipotézis vagy célkitűzés kialakítása

bibliográfia készítése - a fontos irodalmak kiválasztása

tervezet készítése a munka részeire, illetve a munka ütemezésére vonatkozóan

részfejezet készítése

a nyers változat elkészítése, leadása

bírálat

korrigálás

végleges produktum leadása